**Referat fra generalforsamling for Grundejerforeningen Sletten, afholdt 20/3-2019**

1. Valg af dirigent.

Michael N. Jensen blev valgt som dirigent. Dirigenten konstaterede, at generalforsamlingen var varslet rettidigt og dermed beslutningsdygtig.

1. Valg af referent.

Tonny Toftgaard blev valgt som referent.

1. Bestyrelsens beretning v/formand Bjarne Ø. Olesen. (Indsat)

Grønne områder.

Bestyrelsen opsagde kontrakten med Vestjysk Have- og Ejendomsservice, den 26. september 2018. Kontrakten havde et halvt års opsigelse, så bestyrelsen mente, at opsigelsen skete tidsnok inden vækstsæsonen 2019. Det var VHE imidlertid uenige i, og sendte en regning for januar, februar og marts måned på ca. 35.000kr. og truede samtidig med at lægge sag an for at få pengene. Bestyrelsen har forhandlet et forlig og betaler 12.500kr. samt 2000kr. i advokatsalær, således det i alt koster 14.500kr. at lukke den sag. Det er naturligvis ærgerligt, at betale penge for noget, man ikke får noget for, men bestyrelsen valgte at indgå forlig i stedet for at køre sagen i retten, uagtet, vi mente at have en god sag.

Bestyrelsen har indgået en ny kontrakt for vedligeholdelse af de grønne områder. Kontrakten er indgået med Chr. Brinck og Søn ApS. Vi opnåede en besparelse på ca. 20.000kr. om året. Kontrakten trådte i kraft 1/1-2019 og løber til 2023 med en gensidig opsigelsesfrist på seks måneder.

Gennemført belysning på Kilen. Godt projekt med godt resultat, og noget under det afsatte beløb. Bestyrelsen havde fået lov til at anvende 120.000kr., men regningen endte omkring 88.000kr, så alt i alt et projekt vi er meget stolte og tilfredse med.

Som også gennemgået ved generalforsamlingen de sidste år er Varde Kommune ved at skifte al gadebelysning i kommunen til LED-lys.

Grundejerforeningen er ikke blevet kontaktet i sagen det sidste år, og gør derfor ikke mere i sagen.

Høring af lokalplan for Frelloskolen. Bestyrelsen udarbejdede et høringssvar, der primært møntede sig på de trafikalle forhold. Som offentliggjort, så kører bygningen efter tidsplanen og det forventes skolen åbner august 2021. Bestyrelsens høringssvar anbefalede:

* + Bredere cykelsti og fortov på nordlig side af Ortenvej
  + Cykelsti og fortov føres igennem fra Nordre Boulevard til rundkørslen ved Sletten.
  + Ortenvej bør gøres bredere. Ud over den megen trafik til skolen, er der bustrafik, landbrugsmaskiner og lastbiler fra bl.a. Schantz.
  + Rundkørsel i krydset Ortenvej/Nordre Boulevard 🡪 Bedre trafikafvikling, Ingen kører over for rødt 🡪 Øget trafiksikkerhed.
  + Dårlige oversigtforhold på Ortenvej skal udbedres.

Arbejdsdag. Bestyrelsen gennemførte en arbejdsdag i 2018. Formålet var primært oprydning i alle de levende hegn på Sletten. Dagen var en stor succes. Der deltog ca. 70, og der blev samlet skrald og grillet pølser, så det var en lyst. Der er inviteret til en ny arbejdsdag på søndag, den 24. marts, klokken 1000-1200. Skynd jer at melde jer til, så vi får en hyggelig formiddag. Bestyrelsen har valgt at anvende Facebook til invitationen.

Når vi nu er ved Facebook. Vi er oppe på over 170 medlemmer på grundejerforeningens facebookgruppe. Og der er kommet over 25 nye medlemmer alene siden opslaget vedrørende generalforsamlingen. Det er rigtig positivt, og det betyder, vi kan udsende informationer på siden, og så har langt over halvdelen af grundejerforeningens medlemmer modtaget informationen.

På legepladserne bliver der rundt omkring fortsat gjort et rigtig godt stykke arbejde og I får lavet nogle fine projekter. Bestyrelsen vil gerne kvittere for et godt samarbejde med legepladsudvalgene.

Sidst, men ikke mindst, vil jeg (igen) gerne takke bestyrelsen for et godt samarbejde i året der gik. En særlig tak til Karsten og Tonny, der efter mange års arbejde, nu udtræder af bestyrelsen. Tak for godt samarbejde.

1. Aflæggelse af regnskab v/kasserer Jan Hjort

Regnskabet blev gennemgået og godkendt.

1. Indkomne forslag fra medlemmerne og bestyrelsen.

Der var to indkomne forslag.

Det første forslag var opførelsen af en hundelegeplads. Efter en god debat blev forslaget enstemmigt nedstemt.

Det andet forslag var at opsætte en hjertestarter på Sletten. Bestyrelsen har søgt Trygfonden om en hjertestarter. Alternativt indkøbes der en for foreningens midler. Forslaget blev enstemmigt vedtaget.

1. Vedtagelse af budget og fastsættelse af kontingent

Budget for 2019 blev gennemgået og vedtaget. Kontingent fastholdes på 2200kr. pr. husstand.

1. Valg af bestyrelsesmedlemmer samt suppleanter

Bjarne Ø. Olesen var på valg – modtog genvalg.

Tonny Toftgaard var på valg – modtog ikke genvalg. Niels Bomholt blev valgt.

Karsten Pedersen var på valg – modtog ikke genvalg. Kim Elver Hansen blev valgt.

Suppleant Lars Pedersen var på valg – modtog genvalg.

1. Valg af revisorer

Revisor Frank Christiansen var på valg – modtog genvalg. Frank blev valgt.

Revisor Johan Brøndsted var på valg – modtog genvalg. Johan blev valgt.

1. Eventuelt

Der blev drøftet tre emner under eventuelt.

Tone og debatkultur på foreningens facebookside.

Der har været en alt for hård tone på facebooksiden de sidste dage op til generalforsamlingen. Der blev opfordret til at trække vejret og tælle ti, inden man farer i blækhuset. Det blev der generelt udtrykt opbakning til.

Grundejerforslag.

Der blev opfordret til, at bestyrelsen be’r grundejere om at udarbejde en mere gennemarbejdet projektbeskrivelse ved fremstilling af grundejerforslag. Det har måske været ”for nemt” at fremstille forslag, hvorefter det så har været op til bestyrelsen, at gøre disse så konkrete, at der kan stemmes om dem. Det vil grundejere fremadrettet i højere grad skulle medvirke til.

Råger.

Der er en del råger på og omkring Sletten. Hvis man opdager, hvor de bygger rede, så skriv det på facebook-siden. Så kan en lokal jæger fra Sletten få tilladelse til at regulere bestanden.